CELEX: 62014CN0182
Language: da
Date: 2014-04-11 00:00:00
Title: Sag C-182/14 P: Appel iværksat den 11. april 2014 af Mega Brands International, Luxembourg, Zweigniederlassung Zug til prøvelse af dom afsagt af Retten (Anden Afdeling) den 4. februar 2014 i de forenede sager T-604/11 og T-292/12: Mega Brands International, Luxembourg, Zweigniederlassung Zug mod Kontoret for Harmonisering i Det Indre Marked (Varemærker og Design)

14.7.2014   
            
            
               DA
            
            
               Den Europæiske Unions Tidende
            
            
               C 223/3
            
         Appel iværksat den 11. april 2014 af Mega Brands International, Luxembourg, Zweigniederlassung Zug til prøvelse af dom afsagt af Retten (Anden Afdeling) den 4. februar 2014 i de forenede sager T-604/11 og T-292/12: Mega Brands International, Luxembourg, Zweigniederlassung Zug mod Kontoret for Harmonisering i Det Indre Marked (Varemærker og Design)
   (Sag C-182/14 P)
   2014/C 223/03
   Processprog: engelsk
   
      Parter
   
   
      Appellant: Mega Brands International, Luxembourg, Zweigniederlassung Zug (ved Rechtsanwälte A. Nordemann og M.C. Maier)
   
      Den anden part i appelsagen: Kontoret for Harmonisering i det Indre Marked (Varemærker og Design)
   
      Appellanten har nedlagt følgende påstande
   
   
               —
            
            
               Den appellerede dom afsagt af Retten den 4. februar 2014 ophæves for så vidt som den vedrører sag T-292/12.
            
         
               —
            
            
               Om nødvendigt hjemvises sagen til Retten.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale sagen omkostninger.
            
         
      Anbringender og væsentligste argumenter
   
   Appellanten støtter sin appel på et enkelt anbringende om en tilsidesættelse af artikel 8, stk. 1, litra b), i Rådet forordning (EF) nr. 207/2009 (1) af 26. februar 2009 om EF-varemærker.
   Appellanten har nærmere bestemt anført, at Retten begik en retlig fejl, da den
   
               1)
            
            
               i forbindelse med en helhedsvurdering ikke tog i betragtning eller ikke engang nævnte, at det ældre varemærke MAGNET 4 indeholder tallet »4«
            
         
               2)
            
            
               i dommens præmis 22 og 25 udtalte, at bestanddelen MAGNET er den dominerende bestanddel i det ældre varemærke MAGNET 4
            
         
               3)
            
            
               i præmis 25 anvendte forskellige standarder for vurderingen af de fonetiske og visuelle ligheder mellem tegnene MAGNET 4 og MAGNEXT
            
         
               4)
            
            
               i præmis 35 i forbindelse med en helhedsvurdering af risikoen for forveksling ikke tog hensyn til den indbyrdes afhængighed mellem de relevante faktorer, navnlig det ældre varemærke MAGNET 4’s svage grad af særpræg, tegnene MAGNET 4 og MAGNEXT’s manglende begrebsmæssige lighed og den svage grad af fonetisk og visuel lighed mellem tegnene
            
         
               5)
            
            
               i præmis 35 ikke anførte materielle begrundelser med hensyn til, om der forelå en risiko for forveksling mellem tegnene MAGNET 4 og MAGNEXT.
            
         
      (1)  EUT L 78, s. 1.